text: Skráin – Dansifelagið í Havn
text: #000002
text: Egil Bakka 1977: føroysk dansispøl • føroyskur dansur
text: #000004
text: Vikuskiftið 8.-10. septembur vóru uml. 30 børn og ung við Ung í Dansi á legu í Vesturhøll í Fámjin.
text: #000007
text: Fríggjakvøldið var dansur og hugni á skránni.
text: #000008
text: Leygarmorgunin fóru okur ein gongutúr runt í bygdini, meðan Arni Teindal fortaldi okum áhugaverdar søgur úr Fámjin. Túrurin endaði í kirkjuni, har okur hoyrdu um fyrsta Merkið, ið hongur har, og so sungu okur eisini ein sálm, áðrenn okur fóru aftur í Vesturhøll at hvíla okum eina løtu.
text: #000009
text: Seinnapartin dansaðu okur nøkur dansispøl og aftaná døgurða var aðalfundur hjá Ung í Dansi á skránni. Um kvøldið varð boðið til almennan dans, har 150 fólk møttu upp, báði føroyingar og útlendingar, og dansurin gekk av tí allarbesta til út á náttina.
text: #000010
text: Sunnudagin fóru okur øll í kirkju, og so ein gongutúr niðan á Kirkjuvatn og høvdu eina kvæðakviss, áðrenn Smyril fór norður aftur. Alt í alt ein sera hugnalig og væleydnað lega!
text: #000011
text: Skrá fyri leguna »Ung í Dansi«
text: #000012
text: Fríggjadag:Smyril siglir suður 18:30.Kl. 21 koma til Fámjins.Koma uppá pláss og ein breyðbiti verður at fáa.Møguliga kemur onkur at greiða frá um føroyskan dans og okkurt kvæði.Hugni og dansur.
text: #000014
text: Leygardag:Kl. 8:30 morgunmatur.Kl. 10 túr í Fámjin og inn í kirkjuna.Kl. 12 breyðbiti.Dansur og hugni.Kl. 14 gongutúr niðan á Kirkjuvatn, um viðrar.Dansur og hugni.Kl. 18 døgurði.Kl. 19 aðalfundur hjá Ung í Dansi.Kl. 21 almennur føroyskur dansur.
text: #000015
text: Vælkomin at taka borðspøl við
text: #000018
text: Leygarkvøldið 16. september 2023 verður aftur kvæðatiltak í Skálanum í Norðurlandahúsinum. Endamálið við hesum kvæðatiltøkunum er – á ein øðrvísi hátt – at stimbra áhugan fyri kvæðum, vísum og føroyskum dansi við at hava forkunnugar frásagnir, ið onkursvegna hava samband við okkara kvæða- og dansimentan. Á hendan hátt vóna vit, at fólk eisini geva søgunum og øðrum tættum, ið liggja handan kvæðaarvin, ans, so hetta verður føroyskum dansi at frama.
text: #000021
text: Skráin fyri dagin er hendan:
text: #000022
text: Kl. 17:00 Lív og lagna: Guðrun Ósvívsdóttir og Kjartan ÓlavssonJógvan Joensen Højsted greiðir frá við støði í Laksdøla søgu. Frásøgnin verður í tveimum pørtum við einum lítlum steðgi, har vit bjóða ein drekkamunn.
text: #000023
text: Tiltakið er ókeypis, og tað er Sláið Ring sum í samstarvi við Norðurlandahúsið skipar fyri tiltakinum.
text: #000027
text: Vága dansifelag skipaði í summar fyri stóra tiltakinum »Nordisk Folkedanserfestival 2023«, og Sláið Ring stuðlaði hesum tiltaki. Her endurgeva vit eina frásøgn av stevnuni.
text: #000028
text: Orsøkin til, at stevnan varð hildin í Tórshavn og ikki í Vágum, sum undanfarnu stevnur hava verið, var tann, at í Vágum eru ikki høli til at hýsa meira enn 100 fólkum samstundis.
text: #000030
text: Nordisk Folkedanserfestival er norðurlendsk dansistevna, har eitt lokalt dansifelag umboðar hvørt land. Stevnan er gomul, og Vága Dansifelag hevur verið føroyska umboðið í samtakinum síðan einaferð í 1980 árunum. Stevnan verður hildin upp á skift í teimum einstøku luttakaralondunum. Nevnast skal, at Ísland og Grønland hava ongantíð verið við í hesum samtakinum, og at Åland ikki var við í Føroyum í ár. Til NF 23 vóru tilmeldaðir 104 luttakarar úr Finnlandi, Svøríki, Noreg og Danmark, umframt 24 úr Føroyum. Samlaða luttakaratalið var sostatt gott stórthundrað.
text: #000031
text: Eftir vanligari “skipan” skuldi NF 23 ikki verið hildin í Føroyum. Seinasta stevnan av slagnum var í Svøríki í 2019. Ymsar umstøður, serliga korona farsóttin, gjørdu, at tiltakið var um at detta niðurfyri. Tí varð gjørt av í Vága Dansifelag, at vit taka tiltakið uppaftur “uttan fyri skrá”, og halda stevnuna í Føroyum í juli 2023. Fráboðanin fekk góða móttøku, og NF 23 gjørdist ein tann størsta í longri tíð.
text: #000032
text: Skráin fyri stevnuna varð løgd tætt at teimum vanligu, ið hava verið frammanundan, har stórur dentur hevur verið lagdur á samanhald og hugna, eins og útferðir við framførslum av ymsum dansum hevur verið fastur partur.
text: #000033
text: Skúlaheimið varð valt at hýsa stevnuni, tí har vóru møguleikar at hýsa 100 sovandi gestum. Roknað varð í byrjanini við, at øll, eisini føroysku luttakararnir, kundu búgva á staðnum, meðan stevnan var. Men tá tilmeldingarfreistin var úti – nakað væl eftir, at leigumálið var avtalað – vísti tað seg, at áhugin uttanlands var væl størri, enn mett og fráboðað varð frammanundan, og plássið rakk akkurát til at hýsa útlendsku luttakarunum.
text: #000034
text: Í samskiftinum við útleigaran langa tíð undan stevnuni varð lagt upp til, at alt virksemið skuldi vera á Skúlaheiminum. Men hesar fortreytir broyttust munandi, stutt áðrenn stevnan skuldi byrja. Tá varð boðað frá, at ymsar broytingar vóru gjørdar innanhýsis á Skúlaheiminum, sum millum annað gjørdu, at ikki var pláss fyri vanligu hugnatiltøkunum, sum eru ein stórur, berandi partur av festivalinum.
text: #000035
text: Við stuttum skotbrái og stórari vælvild frá leiðsluni á á Skúlanum á Fløtum varð skipað so fyri, at hesin parturin varð fluttur oman í Skúlan á Fløtum – í Fuglaskálan og ítróttarhøllina við tilhoyrandi hentleikum – at vera. Her varð dansað og spælt øll kvøldini, meðan stevnan var. Ein partur av hesi samveruni er, at feløgini hvørt sær læra frá sær av teimum dansum, tey dansa.
text: #000036
text: Eftir at allir útlendsku luttakararnir vóru komnir, varð stevnan sett mikukvøldið fimta juli klokkan 20:00 av Heðini Mortensen, borgarstjóra í Tórshavnar kommunu. Setanin var eftir “føstum” leisti, har tjóðsangirnir hjá luttakarunum hvør sær vórðu sungnir, og feløgini hvørt sær dansaðu eina til tiltakið gjørda skrá. Síðan var, sum vanligt, “hugni fyri rest”.
text: #000037
text: Morgunmatur og døgurði vórðu etin á Skúlaheiminum, og til útferðirnar, ið gjørdar vórðu, meðan stevnan var, gjørdu luttakararnir hvør sær sínar matpakkar at hava við.
text: #000038
text: Hósdagin sætta juli varð farið útferð í Norðoyggjar. Steðgað varð í Norðragøtu við standmyndina av Tróndi í Gøtu, og hildið fram til Kunoyar og Haraldsunds, har matarsteðgur var. Haðani varð farið til Klaksvíkar at vitja Christianskirkjuna, Nólsoyar Páls húsið og Føroya Bjór. Lokal frásøgufólk søgdu frá ymsu støðunum, og víst varð runt.
text: #000039
text: Fríggjadagin sjeynda juli varð farið vestur í Vágar, har vitjað varð við frásøgufólki í Miðvágskirkju, Krígssavninum, Beitinum og á Fiskastykkinum.
text: #000040
text: Dansiframsýningar vóru á Ellisheiminum og í ymsu bygdunum í oynni. Um kvøldið beyð Vágakommuna døgurða í Bygdarhúsinum í Miðvági, har høvið sjálvandi eisini beyðst at síggja nakrar fremmandar dansir.
text: #000041
text: Leygardagin áttanda juli høvdu fólk frí fyrrapartin, sum varð nýttur at hyggja seg um í Tórshavn.
text: #000042
text: Seinnapartin var dansur í Vágsbotni, har øll luttakandi feløgini fingu høvi at vísa sínar dansir.Umleið ein hálvan tíma hvør. Skipað varð soleiðis fyri, at meðan tvey av útlendsku feløgunum dansaðu, varð upp á skift farið útferð út í Tinganes og á Reyn við hinum báðum gestafeløgunum.
text: #000043
text: Stevnan endaði formelt leygarkvøldið við døgurða á Skúlaheiminum, og hugna á Skúlanum á Fløtum aftaná.
text: #000044
text: Undir borðhaldinum í samband við fráfaring vórðu røður hildnar, og heilsanir bornar fram. Her boðaði umboðið fyri Ølholm Folkedanserforening í Danmark frá, at Nordisk Folkedanserfestival næstu ferð verður hildin í Ølhom í Miðjyllandi í juli 2025.
text: #000045
text: Sunnudagurin níggjundi juli var heimferðardagur. Fyrstu gestirnir fóru av Skúlaheiminum klokkan fimm á morgni fyri at náa flogfarið klokkan gott átta. Farið varð so avstað so við og við út eftir degnum.
text: #000046
text: Saman um tikið vóru bæði gestir og fyrireikarar nøgdir við eina væleydnaðan stevnu.Afturmeldingar og heilsanir frá útlendsku gestunum hava verið sera positivar.
text: #000047
text: Vága dansifelag takkar hjartaliga øllum tykkum, sum stuðlaðu stevnuni.
text: #000048
text: »Ung í Dansi« lega í Fámjin
text: #000049
text: Vikuskiftið 8.-10. septembur 2023 verður skipað fyri tiltakinum Ung í Dansi í Fámjin. Her møtast ung í aldrinum 12 til 30 ár at dansa føroyskan dans saman. Hetta er afturvendandi tiltak, ið Ung í Dansi, ungdómsfelagið hjá Sláið Ring, skipar fyri á hvørjum ári.
text: #000050
text: Í ár verður legan hildin í Vesturhøll í Fámjin, har vit møtast til eitt vikuskifti við nógvum dansi, spølum og hugna. Vit fara onkran túr og eisini kemur onkur at fortelja eitt sindur um bygdina og um eitthvørt viðvíkjandi føroyskum dansi.
text: #000051
text: Aðalfundur hjá Ung í Dansi verður leygarkvøldið 9. septembur og felagið skipar eisini fyri almennum føroyskum dansi í Vesturhøll seinni hetta leygarkvøldið, har øll eru hjartaliga vælkomin.
text: #000052
text: Seinasta freist at tekna seg er fríggjadagin 1. septembur 2023. Nærri kunning viðvíkjandi ferðing og skrá til leguna kemur seinni á sr.fo og á facebookbólkinum Ung í Dansi.
text: #000055
text: Summarleiren og NORDLEK 2024 fyri ung í aldrinum 15 til 26 ár.
text: #000056
text: Ert tú í aldrinum 15 til 26 ár, so kanst tú nú tekna teg til summarleguna og NORDLEK 2024.
text: #000057
text: Mikudag 10.07 til fríggjadag 12.07 ferðast vit í suðurnoregi og síggja ymiskt og fara at vísa fram dans v.m. Ætlanin er m.a. at vitja Setesdalen og Kristiansand.
text: #000059
text: Fríggjadag 12.07 til týsdagin 16.07 verður summarlegan fyri norðurlendsk ung nærindis Arendal.
text: #000060
text: Týsdagin 16.07 til leygarkvøldið 20.07 verður sjálv høvuðsstevnan í Arendal.
text: #000061
text: Tey ungu gista saman á skúla.
text: #000062
text: Egingjaldið fyri flogferð, ferðing í Noregi, útferð, gisting og mat verður kr. 3.500 fyri hvønn luttakara, og tá er stuðul á á leið 4.000-5.000 drigin frá. Krav er harumframt, at luttakarar eru limir í Ung í Dansi árið 2024, og luttakararnir skulu vera virknir í fyrireikingunum um várið 2024 (læra seg neyðug kvæði, dansir v.m.).
text: #000064
text: Luttakaratalið úr Føroyum er avmarkað til 20 ung, og tí sleppa bert tey fyrstu 20, sum melda til, við. Skrivið teldupost til sr@sr.fo, har tit upplýsa
text: #000065
text: Í 2019 ætlaði Eysturoyar dansifelag at fara eina uttanlandsferð, og semja var um at fara til Danmarkar og til Ribe í juli 2020, tí býurin og Suðurjúlland annars eru søgulig og áhugaverd bæði sum ferðamál og í kvæðasamanhangi. Hjúnini Jens og Marita Dalsgaard tóku á seg at skipa fyri, og alt var til reiðar, tá ið heimurin fór í dvala av heimsfarsóttini, og ferðin var av ongum. Men í 2023 var heimurin komin fyri seg aftur, og 30. juni–9. juli vóru 32 limir í Eysturoyar Dansifelag á ferð í Suðurjúllandi. Vit búðu á DanHostel í Ribe. Sláið Ring stuðlaði dansiferðini, og her er ferðafrásøgn, sum vit hava fingið frá Eysturoyar dansifelagi.
text: #000067
text: Fólk møttu væl uppløgd til bussin við skúlan við Løkin í Runavík og á Sjóvarhøvda á Strondum beint eftir midnátt. Vit vóru í Havn í góðari tíð, har tey seinastu løgdust afturat ferðalagnum, til at fara við Norrønu klokkan 03.30. Tá ið Norröna stevndi av Havnini tveir tímar seinkað, mundu tey flestu liggja í fasta svøvni. Hvør sættaði sær, tá ið tey vaknaðu fyrrapartin. Klokkan 13.30 vandu vit eina løtu í Skansastovu, tí bingo skuldi byrja klokkan 15.00. Venjingin gekk heilt væl, og bingoúrslitið var eisini gott, tí fleiri vunnu nakrar krónur. Um kvøldið bjóðaði felagið buffet í Skansastovu. Ein lítil fløkja var í, men alt spældi væl av, og øll vóru mett og væl sett, tá ið ferðalagið skipaði føroyska dansin uttan fyri matstovuna. Tað var kvøðið lætt og stutt, og undirtøkan var sera góð.
text: #000068
text: Frá Hirtshals hildu vit leiðina suður ígjøgnum Jylland klokkan um leið klokkan 13.00. Í bussinum segði Jóannes frá um Magnus Heinason, um hansara lív og fløkjur og klandur við Valkendorf, sum endaði við, at Magnus varð hálshøgdur við svørði. Tað var stór tign, tí tað vóru einans aðalsmenn, sum fingu tann ivasama heiðurin. Sloyfan á hesum søguliga partinum endaði inni kirkjuni í Ørslev kloster. Magnus varð hálshøgdur í Keypmannahavn, men góði vinur hansara Hans Lindenov flutti líkið til Ørslev kleystur, har Magnus liggur grivin frammi í kór í kirkjuni. Síðan helt leiðin fram til Ribe, har vit komu á nátturðatíð. Dagurin endaði við góðum felagsdøgurða, dansivenjing og stuttum spákingar-túri í miðbýnum í Ribe.
text: #000069
text: Yvirskriftin til dagin var rúnarsteinarnir í Jelling. Dagurin byrjaði við kirkjugongd við altargongd klokkan 10.00 í tignarligu Ribe dómkirkju. Vit vóru stásklødd og tey, sum kundu, vóru í føroyskum klæðum.
text: #000070
text: Síðan varð kósin sett ímóti Kongernes Jelling, sum er á listanum hjá UNESCO. Vit byrjaðu við at dansa inni í móttøkuni á savninum. Fitt av áskoðarum var, og fleiri komu uppí. Matpakkin varð etin uttandura. Aftaná var ein geitað frásøgn um Jellingasteinarnar og um, hvussu Harald Blátonn kristnaði Danmark. Eisini vitjaðu vit inni í kirkjuni, sum var restaurerað í 2020.
text: #000071
text: Komin aftur á DanHostel var døgurðin til reiðar: kamsteik og pannukøkur við ísi omaná. Aftaná var dansivenjing.
text: #000072
text: Veðrið hevur ikki verið nakað serligt. Keðiliga føroyska summarveðrið fylgir okkum, sum í dag hevði við sær, at vit dansaðu innandura í Jelling í ístaðin fyri uttandura. Í morgin er eisini broyting í skránni, tí veðrið hevur við sær, løtan millum flóð og fjøru eru so stutt, at ikki er farandi út á Mandø, sum ætlað. Tann túrurin verður ístaðin fríggjadagin.Í morgin er ein vitjan á Vadehavscenteret sett á skránna ístaðin.
text: #000073
text: Klokkan 9.30 vóru øll ferðabúgvin og til reiðar at fara í bussin, sum skuldi koyra okkum til Vadehavssentrið. Hetta er eitt nýmótans savn, sum var bygt í 2010. Framsýningin, Trækfuglenes Vadehav, sum lýsir sera væl hesa heilt serligu náttúruna, kom á listan hjá UNESCO í 2014. Økið er stórt, 800 km langt og 8000 km2 stórt. Veður og vindur hava sera stóra ávirkan á økið, har partar av lendinum eru undir vatnskorpuni, tá ið fløðir, og stormar og flóðaldur hava gjørt sítt til, at økið broytist nógv. Hetta verður sera væl lýst við nýmótans tøkni. Eisini verða liviumstøðurnar væl lýstar, áðrenn verjugarðarnir vóru bygdir fram við suðurjútsku strondini, eins og djóramargfeldni í økinum verður sera væl lýst. Eitt sera áhugavert og nýmótast savn, sum er vert at vitja eina ferð afturat.
text: #000074
text: Á heimleiðini greiddi Jens stutt frá Ribarhús, sum stóð á Slotsbankanum, sum vit koyrdu framvið. Ivaleyst spákar sær onkur sær ein túr á staðið, áðrenn vit fara heim, og onki er at ivast í, at trivið verður í nøkur ørindi av Dronning Dagmar og Der går dans på Ribergade. Komin aftur beint eftir middag keyptu fólk sær ein bita hugdu seg um í Ribe.
text: #000075
text: Klokkan 16.00 dansaðu vit á torginum í býnum. Fleiri grov æl høvdu verið fyrrapartin, men tað bilti ikki, ímeðan vit dansaðu. Restina av degnum var frí. Um kvøldið savnaðust vit í hugnaligu stovuni við kortspæli og práti. Í morgin er geitaður túrur í Ribe fyrrapartin, og seinnapartin ger hvør, sum sær sjálvum líkar.
text: #000076
text: Klokkan 9.30 vóru øll til reiðar, og vit spákaðu oman á býartorgið at bíða eftir frásøgumanninum, men hann bíðaði eftir okkum við DanHostel. Tað fløkjuna greiddi Marita skjótt, og tá ið klokkan var farin av 10, var hann komin oman til okkara.Túrurin byrjaði við dómkirkjuna, har vit fingu frágreiðing um kirkjuna og kirkjubyggingina. Ætlanin var at fara inn í kirkjuna, men har var konsert. Í steðginum á torginum hoyrdu vit m.a. um Hotel Dagmar, sum er elsta hotell í Danmark. Aftaná gekk leiðin inn á Grønnegade. Har greiddi okkara frásøgumaður frá bygningum, ymsum merkjum og hornasteinum á húsahornunum, sum vóru settir sum verja, soleiðis at hestavognarnir ikki sneiddu húsahornini av í ferðini. Síðan gekk leiðin oman til Ribe á. Vit hoyrdu um hennara týdning og leiklut í, at Ribe vaks frá einum marknaði til at vera ein býur. Vit steðgaðu við Stormflodssøjlen, sum vísir vatnstøðuna í ymsum ódnarflóðum. Ódnarflóðin í 1734 var tann ógvuligasta og var 4 metrar oman fyri miðal-vatnstøðu. Høvdu verjugarðarnir fram við jútsku suðurstrondini ikki verið bygdir og hildið, hevði staðið sera illa til í tiltikna ódnarstorminum 3. des 1999. Vit hoyrdu eisini um piratar, sum vórðu hálshøgdir og høvdini vóru sett á pelar á Hovedengen hinumegin ánna, harav navnið. Síðan fóru vit inn Sct. Catharinækirkjuna. Vitjanin var stutt, tí jarðarferð skuldi vera í kirkjuni eina løtu seinni. Inni í kirkjuni sungu vit “Upp alt, ið Harrin hevur gjørt,” sum Brorson yrkti, hann var biskoppur í Ribe í eini 20 ár. Ein lítil steðgur var við ráðhúsið, sum er minst 500 ára gamalt og er elsta ráðhús í Danmark. Tað var ráðhús og dómhús, til Ribe kommuna varð løgd saman við Esbjerg kommunu í 2007.
text: #000077
text: Vit endaðu rundferðina við standmyndina av Ansgari, sum kristnaði danir, og inni í savninumvið útgrevstrinum, sum vísir elsta kirkjugarðin í Danmark, sum er frá umleið 885 e.Kr. Útgrevsturin vísir eisini kleysturgrundina, sum var bústaður hjá 15-20 handverkarum, sum vóru við til at byggja ta fyrstu kirkjuna í Ribe.
text: #000078
text: Seinnapartin gjørdu fólk tað, tey høvdu hug til. Summi spákaðu sær ein túr, nøkur hvíldu, og onnur lótu gjaldskortið nerta við gjaldsterminalar. Nøkur fóru upp í tornið í dómkirkjuni, og ein bólkur fór niðan á Slotsbankan, har Ribarhús stóð, sum Drotning Dagmar helt til í, og har hon doyði í 1215. Søgnin sigur, at Valdemar Sigur, maður hennara fekk boðini um, at hon lá til tað síðsta, og hann skundaði sær heim úr Skanderborg og náddi at sita við hennara lið, tá ið hon doyði.
text: #000079
text: Á heygnum er ein vøkur standmynd av drotning Dagmar. Bólkurin sló ring og kvóð bæði Dronning Dagmar og Der går dans på Ribergade á staðnum.
text: #000080
text: Christiansfeld var grundlagdur í 1773 – 1885. Stovnarin av Unitas Fratrum (Brødremenigheden) Grev Zinzendorf var á vitjan í Keypmannahavn í 1731. Við íblástri frá Struense gav Christian VII meinigheitini eitt øki í Suðurjútlandi, og tey skipaðu seg við egnari býarskipan við øllum tí, sum hoyrir til eitt býarsamfelag, m.a. handverkarum, heilsuverki og skúla. Eitt eyðkenni við meinigheitini er, at hon hevur fasta skipan fyri lívið. Nøkur av orðunum eru felagsskapur, missión og dogmatisk pragmatisma. Nógvir bygningar eru varðveittir og eru í upprunalíki uttan.
text: #000083
text: Fyrsti steðgur var við standmyndina til minnis um sameiningina í 1920 við sunnasta partin av Danmark. Annar steðgur var inni í kirkjugarðinum, sum tey nevna Gudsakur (Gudsager). Hann er skipaður á tann hátt, at kvinnugravirnar eru norðaru megin, og mansgravirnar eru sunnaru megin við einari gøtu mitt ígjøgnum garðin. Gravsteinarnir liggja niðri, og einans navn, føði- og deyðadagur standa á steininum, og gravirnar verða ikki niðurlagdar.Vit gingu eisini fram við ymiskum verkstøðum og áhugaverdum bygningum. Síðan var ein steðgur í einum urtagarði. Hetta er ein nýggjur urtagarður, men sum er skipaður eftir fyriskriftunum hjá Comenius, sum vóru, at ein urtagarður skal vera bæði til hvíld og nyttu. Hvør familjueind hevði sín urtagarð og hann skuldi nøkta tørvin hjá familjunum við frukt og grønmeti.
text: #000084
text: Vit hoyrdu eisini um skúlaverkið, at bæði gentur og dreingir gingu í skúla. Eisini vóru kostskúlar – ein dreingjakostskúli og ein gentukostskúli. Grundtankin var, at búgva børnini og tey ungu út til at vera før fyri at klára seg væl og nema sær eina útbúgving, um tey høvdu hug til tað. Tey ríku guldu fyri at ganga í skúla, og tey fátæku guldu lítið ella onki. Vit vóru eisini inni í kirkjuni, sum er ógvuliga nakin innan. Hon er hvítmálað, har er onki kór, ongin doypifuntur og ongin prædikustólur. Dópsfatið verður einans tikið fram til dóp. Skipanin er eins og tað var í føroysku kirkjunum fyrr, kvinnurnar sita vinstrumegin og menninir høgrumegin, men børnini sita á fremsta bonki. Eisini hava tey ta siðvenjuna, kistan verður ikki borin inn í kirkjuna, tí at kirkjan er til tey livandi. Kransar og blómur koma heldur ikki inn í kirkjuna. Vit sungu “Harra Gud títt dýra navn og æra” inni í kirkjuni. Vit endaðu túrin við einum drekkamunni á café við teimum vælkendu honningkakunum afturvið.
text: #000085
text: Miðmálin var etin á einari matstovu á leiðini til Dybbøl mølle, har vit hugdu okkum um á økinum og inni í mylluni, sum var bygd uppaftur seinastu ferð eftir ein eldsbruna í 1935. Hon var virkin sum mylla fram til 1990. Søgan hjá økinum og mylluni er sera áhugaverd, tí tey hava mangan verið í brennideplinum í marknakríggi við londini sunnan-fyri. Nøkur kvóðu nøkur ørindi av Prins Christian á kraganum á Dybbøl mølle.
text: #000086
text: Síðan varð kósin sett ímóti Als og Sønderborg. Ætlanin var at fara at hyggja at Sønderborg slotti, at spáka í Sønderborg og at eta í hesum hugnaliga býi. Men nú regnaði av grimd, og vindurin var so nógv vaksin, at vit fóru til hús, har fólk fingu sær okkurt niðurum og hvíldu. Seinni um kvøldið var veðrið batnað so mikið, at nøkur fóru túrin við vektaranum í Ribe. Í morgin er frídagur.
text: #000087
text: Nú var summarveðrið komið, og gott høvi var hjá fólki at taka sær av løttum og njóta dagin. Møguleiki var at fara til Esbjerg við bussinum, ella koyra út til Kamarslúsuna, sum regulerar vatnstandin í Ribe á. Fleiri tóku av tilboðunum, onkur vitjaði familju ella kenningar, og onnur vitjaður framsýningar og spákaðu sær ein túr afturat í hesum sera áhugaverda og hugnaliga býi.
text: #000088
text: Vit fóru frá húsum í góðari tíð, tí einasta farleið út á Mandø er eftir einum vegi, sum einans er koyrandi eftir á fullari fjøru. Vit koyrdu við Mandøbussinum út á oynna. Mandø er ein lítil sjóvarfalsoyggj, sum liggur ímillum Fanø og Rømø. Tær báðar eru ríkar, meðan Mandø er fátøk.
text: #000091
text: Úti á Mandø tók geitin ímóti okkum. Hann eitur Preben og hevur búð alt lívið á oynni. Hann var sera fryntligur og dugdi sera væl at siga frá og kryddaði við nógvum stuttligum og áhugaverdum søgum. Hann segði frá lívinum fyrr og nú. Mesta fólkatalið hevði verið 280 fólk. Nú eru einans 27 fastbúgvandi fólk á oynni.
text: #000092
text: Vit vóru inni í kirkjuni, og vit vóru á strondini og sóu stormflóðssúluna, sum er nýggj. Hon er ein gáva frá einum týskum pari, sum hevur verið nógv á oynni.
text: #000093
text: Eitt tað mest áhugaverda hjá okkum kvøðarum var at síggja steinin, sum er reistur drotning Dagmar til minnis um, tá ið hon steig á land. Sjálvandi kvóðu vit vísuna um Drotning Dagmar á staðnum. Hetta var ein stórbær løta, og sjáldan hevur henda vísa gingið betri.
text: #000094
text: Tá ið vit koyrdu inn aftur á fastlandið fløddi, og bussurin koyrdi eftir einari rás, sum var merkt av við stabbum.
text: #000096
text: Seinni um kvøldið var fráfaringardøgurði á DanHostel við góðum mati og hugna. Vit fingu tátt frá Jóannesi, og Doris skipaði fyri einari spurnakapping um føroyskar bygdir. Eitt stak hugnaligt kvøld.
text: #000098
text: Í morgin er fráfaringardagur. Vit byrja at koyra ímóti Hanstholm klokkan 8.30, og Norröna leggur leiðina ímóti Føroyum klokkan 15.30. Seint sunnukvøldið eru vit aftur í Føroyum.
text: #000099
text: Túrurin heim við Norrönu var góður. Fólk hugnaðu sær saman og hvør sær. Um kvøldið dansaðu vit eina løtu uttan fyri Skansastovu. Joen Carl legði fyri við Flóvin Bænadiktsson.
text: #000100
text: Eysturoyar Dansifelag takkar øllum, sum stuðlaðu ferðini.
text: #000103
text: Norðurlendska fólkadansistevnan NORDLEK 2024 verður í 2024 hildin í Arendal í Noregi í døgunum 16. – 21. juli.
text: #000104
text: Á skránni er sum vanligt dansur, útferðir, framsýningar av m.a. hondgjørdum lutum og pløggum.
text: #000105
text: Ilt er at siga, hvussu nógv eru áhugað í at fara á NORDLEK 2024. Vit hava biðið um innivist á hotelli fyri 30 fólkum. Um fleiri tekna seg, verður roynt at fáa fleiri pláss. Men minnist til: Tann, ið fyrstur er ...
text: #000106
text: Sum tað sær út nú, verður flogið yvir sunnudagin 14. juli og heimaftur sunnudagin 21. juli.
text: #000107
text: Ein fyribils kostnaðarmeting ljóðar uppá uml. kr. 7.500 pr. luttakara. Tá er tikið við: flogferð, gisting, flutningur millum Oslo og Arendal, luttøkugjaldið til NORDLEK 2024 og útferð.
text: #000108
text: Vit hava ikki tikið matin á stevnuni við, tí ymiskt er hvussu og hvar fólk vilja eta. Morgunmatur er íroknaður prísin á hotellinum.
text: #000109
text: Vit heita á feløgini, um at kunna limirnar. Fyribilstilmeldingin er sett til 15. november 2023.
text: #000110
text: Undan stevnuni NORDLEK 2024 verður ein ungdómsstevna, ”Sommerleiren”, har ung úr 15 árum upp í 26 ár kunnu luttaka. Sláið Ring fer í næstum at senda út serskilda kunning um hetta.
text: #000111
text: NORDLEK 2024 í Arendal hevur heimasíðuna: 
text: #000112
text: Um tilmelding v.m. vendið tykkum til Rasmus Joensen.T-postur , tlf. 210 412.
text: #000114
text: Dansifelagið í Havn á útferð
text: #000116
text: Leygardagin 13. mai 2023 fór Dansifelagið útferð, eini 30 fólk vóru í ferðalagnum.
text: #000117
text: Stutt eftir middag varð farið við bussi frá Hornahúsunum til Funning, har borðreitt varð fyri okkum í skúlanum við drekkamunni og lekkrum pannikøkum. Meðan vit vóru í skúlanum greiddi Jógvan Højsted hegnisliga frá um bygdina Funning, um Grím Kamban, ið nam land her og um gomlu býlingarnar og staðarnøvnini.
text: #000118
text: Aftaná gingu vit gjøgnum bygdina og vórðu víst inn í gomlu húsini Ølvustovu, sum eru sett so vakurt í uppruna stand, og fingu eisini ymiskt at vita viðvíkjandi húsunum og teimum, ið høvdu búleikast har.
text: #000119
text: Sjálvandi varð eisini farið upp á gólv í dansistovuni, ið Poul Eide var ein av headmonnunum at byggja. Hon var tikin í brúk 1. januar 1950. Hon er júst sett í stand og fingið ein lítlan tilbygning, so har eru betur hentleikar. Vit kvóðu Ólav Riddararós og Kong Hans han sidder på København, áðrenn vit fóru víðari við bussi. Poul var sjálvur ein av stovnarunum av Dansifelagnum í Havn, og tað hevur altíð verið nógv fólk úr Funningi, sum hevur virkið í Dansifelagnum, og tað er enn soleiðis í dag, so stuttligt var at vitja her.
text: #000121
text: Komin til Klaksvíkar vórðu vit boðin inn í Biskupstø garðin, ella Nólsoyar-Páls garð, sum fleiri kalla hann. Vit vórðu sjálvandi víst runt, og so segði Archibald Black hegnisliga frá um alt viðvíkjandi garðinum. Hvussu tey høvdu bygt hann við nýmótans hentlekum í gamlan stíl eftir upprunatekningum og frásagnum. Um søguna og ættarbond hjá Nólsoyar-Pálli, og ikki minst sjóferðum, stríð við embætismenn og fuglakvæði, yngra. Áhugin var stórur, nógv varð spurt og svarað til, so tað mundi ganga eini fimm korter áðrenn frásøgnin var liðug. Magni í Horni skipaði nøkur ørindi úr fulgakvæðinum, áðrenn vit løgdu leiðina niðan í Skálan.
text: #000122
text: Í Skálanum vórðu vit væl móttikin av Klaksvíkar dansifelagið, sum hevði skipað fyri borðhaldi við lekkrum smyrdum breyði og heimabakaðum kakum omaná. Tá vit høvdu etið og sungið og nakrar røður vóru hildnar fóru vit upp á gólv. Sum ofta er, so var ringt at slíta ringin, tá bussurin var komin, tí dansurin og prátið gekk so lystiliga. Men nú var tíð til frið at venda, tí vit høvdu verið leingi á ferð.
text: #000123
text: Vit gleðast um tað góðu undirtøkuna millum limirnar – og serliga at limirnir bæði i øllum aldursbólkum vóru væl umboðað. Eisini vilja vit takka Sláið Ring fyri stuðulin til útferðina, sum ger tað møguligt at fara eina slíka útferð fyri at stimbra um samanhaldið í felagnum.
text: #000124
text: Men ikki minst vilja vit takka øllum bæði í Funningi og í Klaksvík fyri mikið gestablídni, hugna, forvitnisligar frásagnir og sjálvandi góðan dans.
text: #000125
text: Í kjalarvørrinum á koronafarsóttini veitir Sláið Ring feløgum stuðul til slíkar innanlandsferðir, ið hava til endamáls at halda lív í feløgunum og fáa tey virkin aftur.
text: #000126
text: Tøkum lætt á ferð í Suðuroy
text: #000127
text: Vikuskiftið 28. til 30. apríl var dansifelagið Tøkum lætt á dansiferð í Suðuroy. Farið varð suður við Smyrli fríggjadagin og tey flestu gistu tvær nætur á Hotel Øravík, har felagið bjóðaði náttúra.
text: #000128
text: Vit fóru suður fríggjadagin 28. apríl, og størsti parturin gistir á hotel Øravík, har felagið bjóðaði náttúra, og vit høvdu eitt hugnaligt borðhald. Leygardagin varð farið útferð við bussi. Vit vóru í Akrabyrgi og koyrdu um Hestin til Víkarbyrgis. Steðgað varð á fyri at njóta vakra útsýnið yvir á Beinisvørð og norður eftir vestursíðuni á Suðuroynni. Í Hovi varð vitjað í gamla handlinum, sum nú er vorðin víkingasavn og savn av fornum lutum. Har hoyrdu vit frásøgnina um Hovgrím, sum var við í bardaganum móti Bresti og Beini í Dímun á sinni. Hovgrímur var mikil høvdingi, men lat sum kunnugt lív í bardaganum móti Bresti. Tað sigst, at Hovgrímur er grivin í Hovi, sum var hansara høvdingasæti.
text: #000129
text: Um kvøldið fóru vit á matstovuna Garðslon í Vági, og harfrá í dans í Jómsborg í Vági. Kvæðakempur úr Sumba høvdu leitað sær í dans við miklum fylgi. Eisini vágbingar og aðrir suðuroyingar vóru til dystin fúsir at trína dansin og spardu hvørki gólv ella skógvahúð. Fastliga varð stigið til, kvæðini rungaðu undir loftinum og lagið var gott. Tá liðið var eitt sindur á náttina varð smurt breyð sett á borðið, og vit kundu øll njóta eina góða máltíð.
text: #000130
text: Sunnudagin varð farið norður aftur við Smyrli, og vilja vit takka suðuroyingum fyri góðan dans og blíðskap.
text: #000131
text: Alt í alt ein sera væleydnaður túrur.
text: #000132